બાળકોના આરોગ્યને લઇને સરકાર ચિંતીત છે. બાળકોને પોષણયુકત ખોરાક અને શુધ્ધ પાણી મળે તે માટે આંગણવાડી કેન્દ્રો પાછળ કરોડો રૂપિયાનો ખર્ચ કરીને આધુનીક સાધન સામગ્રીઓ ફાળવવામાં આવે છે. પરંતુ આયોજનનો અભાવ અને ખાઇકીને કારણે સરકારના કરોડો રૂપિયા પાણીમાં જતા હોવાનું કહેવામાં આવી રહ્યુ છે. પાટડી તાલુકામાં ચાલતી 190 આંગણવાડી કેન્દ્રોમાં 6082 બાળકોને ખાસ કરીને પીવાના પાણીની કેવી વ્યવસ્થા છે તેની જાત તપાસ દિવ્ય ભાસ્કરની ટીમે કરી હતી. જેમાં તમામ આંગણવાડીમાં રૂપિયા 4800ના કિંમતના આરઓ મશીનની ફાળવણી કરવામાં આવી છે.